Jien, kull min jafni dejjem għajjatli bil-laqam ta' Praspuru, dan għaliex nagħmel ħafna praspar. L-iktar li nħobb nagħmel praspar hu meta nkun waqt kamp ma' sħabi. Jien inkun qed nistenna filgħaxija biex nagħmel xi ħaġa minn tiegħi. Ġeneralment, inħallihom jorqdu, inqum inkiss inkiss u nibda. Ġieli norbtilhom idejhom u saqajhom u ma jkunux jistgħu jiċċaqalqu, imsieken! Ġieli nagħmlilhom il-panna mal-pala t'idhom, ngħarraxilhom wċċhom u mbagħad aqta' kif ninfaqa' nidħaq xħin narahom bill-panna mżellġa ma' wiċċhom. Ġieli norbtilhom iż-żraben mal-arblu tal-bandiera, u trid tarahom ifittxu ż-żraben filgħodu. Il-praspar li nivvinta ma nagħmilhomx il-kamp biss imma d-dar ukoll. Inħobb nagħmel ħafna praspar fuq oħti u fuq familti. Ħafna drabi noqgħod inpenġilha wiċċha b'marker permanenti. Inħobb ukoll nidħol fil-kamra tagħha u nqellbilha kollox taparsi daħlu jisirquna. Oħti dejjem ikun se jagħtiha ħass ħazin. Fuq familti għandi ħabta naqbad il-borom filgħodu u nibda nsabbathom ma' xulxin u trid tarahom kollha jgħajjtu u jwerżqu. Ma nistax ma nsemmix il-praspar tal-iskola. Meta jkollna xi lezzjoni tad-dwejjaq inħobb immur it-toilet u noqgħod hemm sakemm tispiċċa l-lezzjoni u wara inġib skuża li ssakkart. Għal dawn il-praspar kollha li nagħmel darba kelli npatti qares b'kastig ħarex. Jien dejjem nibża' minn dawn il-kastigi, speċjalment meta jagħtihomli missieri!
Praspura wara oħra – Denzil Difesa 8a